దామలచెరువు
దామలచెరువు అన్నది చిత్తూరు జిల్లాకు చెందిన పాకాల మండలం లోని గ్రామం, ఇది 2011 జనగణన ప్రకారం 2773 ఇళ్లతో మొత్తం 10344 జనాభాతో 1896 హెక్టార్లలో విస్తరించి ఉంది. సమీప పట్టణమైన చిత్తూరుకు 32 కి.మీ. దూరంలో ఉంది. గ్రామంలో మగవారి సంఖ్య 5097, ఆడవారి సంఖ్య 5247గా ఉంది. షెడ్యూల్డ్ కులాల సంఖ్య 1868 కాగా షెడ్యూల్డ్ తెగల సంఖ్య 387. గ్రామం యొక్క జనగణన లొకేషన్ కోడ్ 596196[1].
మేడారం (ధర్మారం)
కాకతీయుల కాలం నాటి 360 ఎకరాల విస్తీర్ణంలో ఉన్న చెరువు. ఊరు మధ్యన బృహత్‌నంది విగ్రహం.. బురుజు.. చెరువు అంచున త్రికూటాలయం..అమరేశ్వరస్వామి దేవాలయం.. ఏళ్లనాటి నాగకన్య విగ్రహం నందిమేడారం చారిత్రిక నేపథ్యాన్ని కళ్లకు కడుతూ.. ఆనవాళ్లుగా నిలిచున్నాయి. కాకతీయులకు సామంతులుగా మేడరాజులు పొలాస (జగిత్యాల) నుంచి నంది మేడారం మీదుగా నర్సంపేట తాలూకా దాక పాలించినట్లు గ్రామస్తులు చెబుతుంటారు. 
గ్రామంలోని రెండు గుట్టలను కలుపుతూ సుమారు రెండు కిలో మీటర్ల పొడువు కట్టతో 360 ఎకరాల విస్తీర్ణంలో కాకతీయుల కాలం నాడు నిర్మించిన చెరువు, నేటికీ చెక్కుచెదరకుండా ఉంది. ఇది సుమారు 500 ఎకరాల భూములకు పైగా రెండు పంటలకు సాగు నీరు అందించడంతో పాటు చుట్టూ పది గ్రామాల ప్రజల తాగునీటికి ప్రధాన వనరుగా ఉన్నది. ఈ చెరువు ఆధారంగా 350 మంది మత్స్యకారులు బతుకుతున్నారు. ఇలా వందలాది ఏళ్ల చరిత్ర గల నంది మేడారం పెద్ద చెరువు ఎల్లంపల్లి ఎత్తిపోతల పథకంలో కీలకంగా మారింది. ప్రస్తుతం దీనిని రిజర్వాయర్‌గా మార్చి మొదట ఎల్లంపల్లి నీటిని ఇక్కడికి.. ఇక్కడి నుంచి పైకి ఎత్తిపోస్తున్నారు.